Yannick Bolasie asajiliwa na Everton\nYannick Bolasie

Amesukuma gozi mara  143 akiwa na timu ya  Palacena kufanikiwa kufunga magoli kumi na tatu , na baadaye akabadilika na kuwa kiungo mbadala katika mechi ya mwishoni mwa wiki iliyopita pale timu yake ilipofungwa na West Brom bao moja kwa nunge.

Meneja wa timu ya Palace Alan Pardew alisema baada ya kufungwa  bao moja kwa yai tulitambua kuwa moyo na nafsi  yake ziko viko mahali kwingine 

Bolasie anasema kwamba uamuzi wa kuhamia upande wa  Mersey haukuwa wa busara na kuongeza kwamba lakini sasa nimeibukia Everton, kazi haijafanyika bado .Napaswa kufanya kazi kwa juhudi na maarifa na kujisikia nimo ndani yake.Niko tayari  kukabiliana na changamoto zilizoko mbele yangu.sio suala la pesa kwa upande wangu ,suala ni kutimiza malengo  ya baadaye ya klabu na kule ambako wanatarajia kuifikisha, napenda tu kucheza mpira.

Naye meneja wa timu ya Everton  Ronald Koeman anasema  kwamba mchezaji huyo  Yannick  ni mchezaji aliyekuwa anamnyemelea muda mrefu ulio pita kwasababu ni aina ya winga anaye mpenda ,kwanza ana kasi,ana nguvu, na anao uwezo mkubwa wa kucheza katika nafasi mbali mbali hasa mstari wa mbele. 

Bolasie ni mchezaji wa nne kusajiliwa na  Everton katika majira haya .

Moja ya majembe hayo yaliyosajiliwa ni pamoja na mlinda mlango Maarten Stekelenburg anatokea timu ya Fulham, Idrissa Gueye kutoka Aston Villa, wakati kiongozi wa timu ya  Wales  Ashley Williams aliungana na timu hiyo tarehe kumi ya mwezi huu akitokea Swansea kwa ada   isiyojulikana, huku ikidhaniwa kuwa ni paundi milioni kumi na mbili.

Everton,ilitoka sare ya goli  1-1 mwishoni mwa juma lililopita na timu ya Tottenham , wako kwenye mazungumzo ya kumsajili  beki wa Sunderland Lamine Kone huku nia ikiwa wazi ya kusalia na   mshambuliaji Romelu Lukaku.

Mfanya biashara mkuwa kutoka nchini Irani Farhad Moshiri amenunua hisa asilimia  49.9 % katika timu ya  Everton mapema mwaka huu mnamo mwezi wa pili , na kuhitimisha  ukame wa  muongo mzima wa kusaka  uwekezaji mpya.

\n\ntl;dr:
Everton imemsajili mchezaji wa kimataifa Yannick Bolasie raia wa Dr Congo anayechezea timu ya Crystal Palace kwa gharama ya paund milioni 25, kwa mkataba wa miaka 5.Bolasie, mwenye umri wa miaka 27, alitumia misimu minne akiwa na timu ya Palace baada ya kujiunga na timu ya Bristol City  ya mjini London mwaka  2012.